ETXEBARRIETA LEGRAND (EH Bildu, 2018-05-31):
Eskerrik asko, eguerdi on guztioi.
Eztabaida honetara ekarri gaituen ikerlanaren balioa azpimarratzen hasi nahiko nuke nire gaurko interbentzioa, berritzailea baita eta ondo azaldu du Arana andereak Zuloagak, De Miguelek eta Ortubayek egin duten lana, bai ikertzen dutenagatik, baina baita egin duten ikuspegiagatik ere.
Beraiek azpimarratzen duten moduan oso gutxi aztertu izan da atxiloketaren fasea, estadio intermedioa haiek izendatzen duten bezala. Eta nik gaineratuko nuke are gutxiago egin dela ikuspuntu feminista batetik, gutxienez emakumeak erdigunean kokatzetik. Eta gainera kasu honetan ezin dugu ikuspuntu intersekzionala alde batera utzi, ezin dugu emakume zein gizonez modu homogeneoan hitz egin, talde homogeneo bat izango balira bezala, aniztasuna aintzat hartu behar da eta ikerlan horrek hori oso agerian uzten du.
El control y la selección penal no tiene únicamente un marcado carácter de clase social, sino también de género y otros ejes de desigualdad social. Tiene que ver con lo que cada sociedad o, por lo menos, cada gestor de esta sociedad entienden por punible, entienden por castigable y por qué perfiles, por qué identidades, por qué vivencias, cuáles son las que creemos que son punibles.
Mozal Legea bezala ezaguna zaigun lege atzerakoia dugu adibide bezala. Nor eta zer zigortu nahi dugun garatzen ditugun politiken kontra dagoen disidentzia oro zigortzeko izango da. Beraz, ikuspuntu hau txertatzea ez da soilik emakumeen esperientzia txertatzea. Ikuspuntu aldaketa bat suposatu behar du, pertsona infraktorearen gaineko ikuspuntua aldatzetik hasi behar da, eta kontrol penalaren zalantza egiteraino heldu behar da. Sistema zigortzaile hau emakumeen kontrolerako, kontrol sozialerako tresna baita, izaera sexista daukala agerian dago, eta ikerlan honetan hori argi geratzen da.
Hasieran duen azalpen parte osoa sakonki aztertzea denoi, hemen gauden denoi, oso ongi etorriko litzaiguke eta hortxe daukagu Emakunderen webgunean eskuragai.
Eta lan egiteko epe motz, ertain eta luzeko proposamenak egitea ezinbestekoa izango da. Gaur eztabaidagai dugun proposamen hau epe luzeko ikuspegia dauka, mahai gainean daukagun justizia eta atxiloketa sistemaren azterketa sakona bultzatu nahi duena. Zein arazo ikusten diozue proposamen honi?
Ez dugu guk bakarrik esaten. Ez dute ikerlariek bakarrik esaten. Bangkokeko arauek ere barnebiltzen dute eskaera hau. 2011tik mahai gainean daukagun proposamen sorta horrek argi eta garbi eskatzen genero ikuspegia txertatzearen beharra atxiloketa prozeduren gaineko hausnarketa egin beharra.
Honetaz gain, esaten genuen bezala, berehalakoan martxan jarri daitezkeen neurriak aipatzen ditu ikerlan honek ere, eta ikerlariek beraiek Legebiltzar honetan egin zuten agerraldian agerian geratu zen bezala, konplikazio handirik gabe martxan jarri daitezkeen hainbat neurri aipatzen dituzte.
Hauek bilduak eta legez besteko batean proposatuak izan dira ere gure taldearen ekimenez eta espero dugu ahal bezain arinen eztabaidatu ahal izatea.
Beraz, abiadura ezberdinetako baina egin beharreko urratsak dira hauek guztiak, eta horregatik epe luzera begirako proposamen oso bat da gaur erdibideko honetara ekarri duguna.
Arana andereak oso-oso ondo adierazi ditu puntuak nondik nora doazen, eta guk ere gogoz helduko diogu erantzunen edo entzuteko txanda honi jakiteko non dagoen arazoa.
Genero formakuntza behar da polizian, kultura maskulinoz antolatutako eta bideratutako espazio horretan eztabaida eta birformulaketa bultzatu behar ditugu.
Emakumeek dituzten bizipen horietan estigmatizatzaileak eta berbiktimatzaileak diren esperientzia horietan, intzidentzia egiteari utzi behar diogu egun mahai gainean dagoen kezka nagusienetako bati gurutzatutako salaketen fenomenoari heldu behar diogu. Agerikoa da honek ustez emakumeen mesederako sortzen diren legeetan kontrako efektua sortu duela, genero indarkeriaren terminoaren arazoetako bat.
Atzerritartasun Legea, Mozal Legea eta zigor sistemaren artean ematen diren gurutzaketa sexista eta arrazistak gelditu eta hauek ezabatzean lan egin behar dugu.
Ikuspuntu feminista eta intersekzionala kontutan hartu behar dugu aniztasunari heltzeko eta homogeneotasun eta ustezko neutraltasun horri aurre egiteko.
Beraz, guk bai Euskal Herria Bildutik hau guztia eraldatzeko lan egiteko prest gaude.
Gaur Elkarrekin Podemosen proposamenari ekarpenak eginez eta erdibideko oso on bat lortuz, eta bihar epe motzerako proposamenak eztabaidatuz.
Eskerrik asko.